Fiat Palio

**Fiat Palio** — сямейства кампактных легкавых аўтамабіляў маркі Fiat. Выпускалася з 1996 па 2017 год для рынкаў краін, якія развіваюцца.

## Першае пакаленне (178) 
### Гісторыя 
Распрацаваны канцэрнам Fiat для выпуску за межамі Італіі. Ствараўся як "сусветны аўтамабіль" з улікам спецыфікі вытворчасці, продажу і эксплуатацыі ў краінах, якія развіваюцца.

Першапачаткова, аўтамабіль вырабляліся толькі ў Бразіліі і Аргенціне. Затым выпуск наладжаны ў Польшчы (1997), Венесуэле (1997), Марока (1997), Турцыі (1998), Індыі (1999), ПАР (1999), Егіпце (2001), Кітаі (2002), Расіі (2007).

Сямейства ўключала чатыры тыпы кузаваў: трох- і пяцідзверны хэтчбек (*"Palio"*), універсал (*"Palio Weekend"*), седан (*"Siena"/"Albea"/"Petra"*), пікап (*"Strada"*). 

#### '1996 
thumb|left|200px|Fiat Palio (5-дзв.)
thumb|200px|Fiat Palio (3-дзв.)
Fiat Palio дэбютаваў у красавіку 1996 года. У сакавіку 1997 года — універсал (Palio Weekend).

Базавае шасі было развіццём Fiat Uno, але мала што засталося нязменным. Уся структура была значна ўзмоцнена, каб быць прыдатнай для эксплуатацыі па грубым дарогах у некаторых з рынкаў, для якіх ён прызначаны. Дызайн распрацоўваўся сумеснымі намаганнямі інжынераў з Цэнтра стылю канцэрна FIAT і стылістамі турынскага атэлье *I.De.A.*.

Рухавікі: бензінавыя, аб'ёмам 1,0; 1,2; 1,5; 1,6 і турбадызельны 1,7 л.

#### '2001 
thumb|left|
У 2001 годзе адбылася першая мадэрнізацыя. Яна ўключала новыя пярэднюю і заднюю светлатэхніку, новы інтэр’ер. З’явіліся новыя рухавікі: 1.0 л, 1.2 л, спартыўны рухавік 1.2, 1.6 л (120 к.с.).

Новы дызайн распрацаваў Джарджэта Джуджара.

#### '2004 
thumb|
Другое абнаўленне адбылося ў 2004 годзе. У дызайне выкарыстаны некаторыя элементы афармлення, якія ўжо прысутнічалі ў дызайне Punto і Stilo, не змяняючы сваю першапачатковую форму.

У маі 2006 года на фабрыцы Fiat Automòveis у  (Бразілія) быў выраблены двухмільённы Palio.

#### '2007 
thumb|left|
28 лютага 2007 года ў Бразіліі дэбютаваў абноўлены Fiat Palio. Аўтамабіль атрымаў новы дызайн, але захаваў арыгінальнае шасі ад мадэлі 1996 года, нягледзячы на тое, што пазіцыянаваўся як *новы Palio*. Даўжыня аўтамабіля павялічылася на 20 міліметраў, а шырыня — на 6 міліметраў. Памянялі капот, рашотку радыятара, бамперы, а таксама з'явіліся іншыя фары і заднія ліхтары. Пры гэтым, у адрозненне ад Palio Weekend, Siena і Strada, фары хэтчбекаў мелі больш простую форму. Мадэльны шэраг складаўся з мадыфікацый ELX 1.0, 1.4 і 1.8 R, а таксама Fire 1.0, якая пры гэтым захавала стары дызайн узору 2004 года.

У 2009 годзе Palio атрымаў такія ж фары, як у седана Siena. Версія *Fire* становіцца *Fire Economy*. Выпускаецца версія ELX 1.8. У 2010 годзе ў якасці опцый з'явіліся ABS і падушка бяспекі, а таксама каробка перадач Dualogic для рухавіка 1,8.

У 2011 годзе рухавік 1,8 л GM заменены на 1,6 л 16V EtorQ вытворчасці Tritec магутнасцю 116/117 к.с., версія 1.8 R была знята з вытворчасці. Камплектацыя *ELX* перайменавана ў *Attractive*, а *HLX* – у *Essence*.

##### Бяспека 
thumb|Пасля франтальнага краш-тэста, праведзенага Latin NCAP, 2010 год
У 2010 годзе быў праведзены краш-тэст па праграме Latin NCAP: базавы хэтчбек без падушак бяспекі зарабіў усяго 4,9 бала і адну зорку; Palio ў версіі з двума падушкамі бяспекі і праднацягвальнікамі рамянёў выступіў лепш — 10,7 бала і тры зоркі, але ўзровень пагрозы для грудзей кіроўцы пры наяўнасці падушак знізіўся з «карычневага» (слабая абарона) толькі да «аранжавага» (мінімальная абарона). Адзначана, што замок запальвання і рычаг фіксатара рулявой калонкі ўяўляюць патэнцыйную небяспеку для каленяў.

### Мадыфікацыі 
#### Palio Weekend 
Еўрапейская прэм’ера ўніверсала **Palio Weekend** адбылася на Франкфурцкім аўтасалоне 1997 года.

Выява:Fiat Palio Weekend front 20120519.jpg|Fiat Palio Weekend
Выява:Fiat Palio Weekend rear 20120519.jpg|выгляд ззаду
Выява:Fiat Palio Weekend inside 20120519.jpg|салон

Даўжыня — 4130 мм, шырыня — 1620 мм, вышыня — 1470 мм (1515 мм з улікам рэлінгаў). Колавая база на пяць сантыметраў больш чым у хэтчбека — 2423 мм. Аб'ём багажніка 460 літраў, а пры складзеных задніх сядзеннях яго ёмістасць павялічваецца да 1540 літраў.

Рухавікі: бензінавыя, аб'ёмам 1242 і 1580 см³ магутнасцю 75 і 100 к.с. і 70-моцны турбадызель аб'ёмам 1,7 літра. Каробка перадач: механічная пяціступеньчатая (перадатачныя лікі: I — 3,91; II — 2,24; III — 1,52; IV — 1,16; V — 0,92; задні ход — 3,91; галоўная перадача — 3,56). Пярэдняя падвеска — MacPherson, задняя — незалежная на падоўжных рычагах. Пярэднія тармазы — дыскавыя, заднія — барабанныя.

У 1999 годзе з'явілася мадыфікацыя **Palio Adventure**. Акрамя пластыкавых молдынгаў, універсал атрымаў больш высокую і ўзмоцненую падвеску, а таксама быў абсталяваны новым рухавіком 1,6 8V. У тым жа годзе Palio Weekend у сваёй пачатковай версіі пачаў прапаноўвацца з рухавіком 1,0 8V (61 к.с.) і шасціступенчатай каробкай перадач, але гэтая версія не паказала добрых вынікаў у продажах.

Разам з першым рэстайлінгам у 2001 годзе версія *Adventure* атрымала рухавік 1,6 16V (106 к.с.), а праз год уся гама атрымала рухавік GM 1,8 8V (103 к.с.).

Выява:2003 Fiat Palio Weekend 1.9 JTD HL front.JPG
Выява:2003 Fiat Palio Weekend 1.9 JTD HL rear.JPG

У 2004 годзе быў праведзены другі рэстайлінг і з'явіліся маторы з тэхналогіяй *flex*. У 2007 годзе трэцяя мадэрнізацыя прынесла блакіроўку дыферэнцыяла *Locker*.

Выява:Fiat Palio Weekend 1.8 ELX 2005 (10935922784).jpg|Fiat Palio Weekend
Выява:Fiat Palio III Adventure - Front.jpg|Fiat Palio Adventure
Выява:Fiat Palio III Adventure - Rear.jpg|Fiat Palio Adventure, выгляд ззаду

Выява:Fiat Palio Weekend in Chile.jpg|Fiat Palio Weekend
Выява:Fiat Palio Weekend interior.jpg|
Выява:Fiatpalioadventure2010.jpg|Fiat Palio Adventure

У 2010 годзе з'явіліся рухавікі сямейства E.torQ, а ў 2012 годзе *Palio Weekend* быў абноўлены апошні раз. У 2015 годзе ўніверсал адмаўляецца ад наймення *Palio* і з таго часу прапануецца як **Fiat Weekend**.

Апошнія Fiat Weekend пакінулі зборачную лінію 27 студзеня 2020 года. За амаль 23 гады было выраблена больш за 530 тысяч універсалаў.

#### Siena, Albea, Petra 

Выява:Fiat_Siena.jpg|Fiat Siena
Выява:Fiat Siena EL 1,4 in Kraków (2).jpg|
Выява:Fiat Siena CN 01 China 2012-07-15.jpg|Fiat Siena
Выява:Fiat Albea in Krakow.jpg|Fiat Albea
Выява:Fiat Albea back.jpg|Fiat Albea
Выява:Albea.JPG|Fiat Albea
Выява:Fiat Siena 1.4 Fire Classic 2008 (16106269674).jpg|Fiat Siena
Выява:Fiat Siena 2009 front - 2008 Montevideo Motor Show.jpg|Fiat Siena

#### Strada 

Выява:Fiat_Strada_Pick-Up.JPG|
Выява:Fiat Strada (2004) pocket sized Ute photographed in Oostburg (2013).jpg|
Выява:Fiat Strada III front 20100515.jpg|
Выява:Fiat Strada 1.8 Adventure Crew Cab 2010.jpg|

#### Zotye Z200 
thumb|хэтчбек Zotye Z200HB
У 2008 годзе кітайская кампанія Zotye набыла правы на вытворчасць седана Fiat Siena і хэтчбека Fiat Palio. Калі выпуск пачаўся, аўтамабілі назвалі **Langjun** і **Langjie**, потым пазначэнне змянілі на **Z200** і **Z200HB** адпаведна. На аўтамабілі ўсталёўваліся ліцэнзійныя рухавікі Mitsubishi аб'ёмам 1,3 л (65 кВт) і 1,5 л (88 кВт).

Выява:Zotye Z200 hatch - 2012 Montevideo Motor Show.jpg|хэтчбек Zotye Z200HB (выгляд ззаду)
Выява:Zotye Z200 China 2012-06-11.JPG|седан Zotye Z200

## Другое пакаленне (326)
thumb|Fiat Palio Sporting "Interlagos" (326)
Цалкам новы Palio з'явіўся ў канцы 2011 года. Аўтамабіль пабудаваны на расцягнутай платформе Uno са стойкамі McPherson спераду і паўзалежнай падвескай ззаду. Па габарытах ён толькі трохі пераўзыходзіць Uno і машыну папярэдняга пакалення: 3875 мм у даўжыню і 1670 мм у шырыню, колавая база — 2420 мм. Прапаноўваўся ў версіях *Fire Economy*, *Attractive* (1,0 і 1,4 л), *Essence* (1,6 л з механічнай каробкай перадач або каробкай Dualogic) і *Sporting* (1,6 л з механічнай каробкай перадач або каробкай Dualogic).

У 2013 версіі з рухавікамі 1,4 і 1,6 л у стандартнай камплектацыі атрымліваюць АБС і падушку бяспекі. З 2014 годзе ўсе камплектацыі маюць гэтыя элементы бяспекі як стандарт.

Са з'яўленнем новай мадэлі Fiat Argo, завяршаецца вытворчасць мадыфікацый з рухавікамі 1,4 і 1,6 л. У лістападзе 2017 года быў спынены выпуск апошняй версіі Palio 1,0.

### Бяспека 
## Літаратура 
*  
*  

## Спасылкі 
* http://catalog.aw.by/fiat/palio/ Гісторыя і агляд мадэлі 
* 
* 

## Гл. таксама 
* Fiat Siena
* Fiat Albea
* Fiat Strada

Palio
Катэгорыя:Аўтамабілі паводле алфавіта